Id-Deċiżjoni tal-Kunsill
tas-6 ta' Ġunju 1994
dwar is-sħubija tal-Komunità fil-Fond Ewropew ta' l-Investiment
(94/375/KE)
IL-KUNSILL TA' L-UNJONI EWROPEA,
Wara li kkunsidra t-Trattat li jistabbilixxi l-Komunità Ewropea, partikolarment l-Artikolu 235 tiegħu,
Wara li kkunsidra l-proposta tal-Kummissjoni,
Wara li kkunsidra l-opinjoni tal-Parlament Ewropew [1];
Wara l-kkunsidra l-Istatuti tal-Fond Ewropew ta' l-Investiment [2],
Blli l-Kunsill Ewropew mlaqqa' f'Edinburgh fil-11 u t-12 ta' Diċembru 1992 stieden lill-Kunsill u lill-Bank Ewropew ta' l-Investiment biex jikkunsidraw b'mod urġenti u simpatetiku l-istabbiliment mill-aktar fis possibbli ta' Fond Ewropew ta' l-Investiment, hawnhekk iżjed ‘il quddiem msejjaħ "il-Fond";
Billi il-Fond għandu jikkostitwixxi mezz effiċjenti u effettiv taħt il-profil ta' ġestjoni u ta' spejjeż u li, permezz tiegħu, il-Komunità, flimkien mal-Bank Ewropew ta' l-Investiment u istituzzjonijiet finanzjarji oħrajn, jistgħu jipprovdu kontribuzzjoni sinifikanti lejn iż-żvilupp tar-r-rettikolati trans-Ewropej fil-qasam tat-trasport, telekomunikazzjonijiet u infrastrutturi ta' l-enerġija u lejn iż-żvilupp ta' intrapizi zagħar u ta' daqs medju (SMEs);
Billi l-investmenti fir-rettikolati trans-Ewropej huma essenzjali għall-funzjonament sew tas-suq intern u billi, skond il-proċeduri previsti fl-Istatuti tal-Fond, xi uħud minn dawn l-investimenti jistgħu jinvolvu l-implimentazzjoni ta' attivitajiet f'pajjiżi fil-qrib fejn hemm involuti proġetti transkonfini;
Billi l-appoġġ ta' investment għall-SMEs huwa fattur essenzjali fir-rinfurzar tal-ħolqien ta' l-impieġ;
Billi il-Fond irawwem l-investiment fiż-żewġ oqsma sabiex jikkontribwixi għall-insegwiment ta' l-għanijiet tal-Komunità;
Billi implimentazzjoni bil-ħeffa tal-Fond għandha tistimula tkabbir bbilanċat u sostnut fil-Komunità;
Billi l-Artikolu 30 ta' l-Istatut tal-Bank Ewropew ta' l-Investiment jagħti l-poter lill-Bord tal-Gvernaturi li joħolqu l-Fond; billi il-Bord iddeċieda li joħloq il-Fond u li jistabbilixxi l-Istatuti tiegħu;
Billi il-Komunità tista' ssir membru tal-Fond;
Billi koordinazzjoni xierqa tiġi garantita bejn l-operazzjonijiet tal-Fond u l-istrumenti finanzjarji u tal-budget tal-Komunità;
Billi l-Kummissjoni tindirizza r-rapport annwali tal-Fond lill-Parlament Ewropew u lill-Kunsill, flimkien ma' iktar informazzjoni li hi ta' interess Komunitarju partikolari;
Billi, biex jintlaħqu l-għanjiet tal-Fond ikun xieraq li jiġi kkunsidrat bħala bank multilaterali ta' l-iżvilupp għall-iskopijiet tad-Direttiva tal-Kunsill 89/647/KEE [3] u d-Direttiva tal-Kummissjoni 91/31/KEE [4];
Billi t-Trattat ma jipprovdix poteri għall-adozzjoni ta' din id-Deċizjoni, ħlief dawk fl-Artikolu 235,
IDDEĊIEDA KIF ĠEJ:
Artikolu 1
Il-Komunità, rappreżentata mill-Kummissjoni, għandha hawnhekk issir membru tal-Fond Ewropew ta' l-Investiment.
Artikolu 2
Il-Kummissjoni għandha żżomm lill-Kunsill infurmat dwar il-ħidma tal-korpi tal-Fond Ewropew ta' l-Investiment. B'mod partikolari, il-Kummissjoni għandha tinnotifika lill-Kunsill, malajr kemm tista', dwar kwistjonijiet li għandhom jiġu diskussi waqt il-Laqgħa Ġenerali tal-Fond.
Il-Kunsill jista', fuq talba ta' l-Istati Membri jew tal-Kummissjoni, jeżamina dawk il-kwistjonijiet.
Mingħajr preġudizzju għall-Artikolu 3, il-Kummissjoni għandha tikkunsidra r-riżultat ta' dak l-eżami meta tadotta pożizzjoni dwar dawk il-kwistjonijiet waqt il-Laqgħa Ġenerali tal-Fond.
Artikolu 3
Il-pożizzjoni tal-Komunità dwar żieda possibbli fil-kapital tal-Fond u dwar il-parteċipazzjoni tagħha f'dik iż-żieda għandha tiġi deċiza b'mod unanimu mill-Kunsill, waqt li jaġixxi fuq proposta mill-Kummissjoni u wara li jikkonsulta lill-Parlament Ewropew.
Magħmula il-Lussemburgu, fis-6 ta' Ġunju 1994.